تبریزده یاشایان ابوالحسن خان، گنج یاشلاریندان یئته‌نکلی (ایستعدادلی) و موغامی دریندن بیلن صنعتکار کیمی تانینمیشدیر. ۱۹۰۵-۱۹۱۱ ایللرینده ایران اینقیلابینا قوْشولموش و ستارخان اونا «ایقبال آذر» آدینی وئرمیشدیر. ابولحسن خانین ایفاسیندا «شور»، «چاهارگاه»، «ماهور»، «ابو عطا» و اؤزللیک‌له «سئگاه» موغاملاری یوکسک دویغوسال‌ طرزینده سسلنمیشدیر. خانین اؤزۆنه اؤزل طرزده ایفا ائتدیگی«سئگاه» موغامی ایراندا «ابوالحسن خان سئگاهی» آدی ایله شؤهرت قازانمیشدیر.